ai4bharat/Pralekha huggingface dataset:
ഷിപ്പിങ് മന്ത്രാലയം
കൊച്ചി തുറമുഖത്തിന്റെ പ്രവർത്തനം, കേന്ദ്ര തുറമുഖ, ഷിപ്പിംഗ്, ജലപാത മന്ത്രി അവലോകനം ചെയ്തു
കൊച്ചി: ഒക്ടോബർ 31, 2021
ശ്രീ സർബാനന്ദ സോനോവാൾ, കേന്ദ്ര തുറമുഖ, ഷിപ്പിംഗ്, ജലപാത മന്ത്രി, ഇന്ന് കൊച്ചിൻ പോർട്ട് ട്രസ്റ്റിന്റെ സുപ്രധാന പദ്ധതികളും പ്രവർത്തനങ്ങളും വിലയിരുത്തി. കൊച്ചിൻ പോർട്ട് ട്രസ്റ്റ് ചെയർപേഴ്സൺ ഡോ. എം. ബീന, കൊച്ചി തുറമുഖത്തെ മുതിർന്ന ഉദ്യോഗസ്ഥർ എന്നിവർ കൂടിക്കാഴ്ചയിൽ പങ്കെടുത്തു.
അവലോകന യോഗത്തിന് ശേഷം നടന്ന പരിപാടിയിൽ, 2021ലെ വിജിലൻസ് ബോധവൽക്കരണ വാരാചരണത്തിന്റെ ഭാഗമായി കൊച്ചിൻ പോർട്ട് ട്രസ്റ്റിലെ ജീവനക്കാർക്കും സ്കൂൾ വിദ്യാർത്ഥികൾക്കുമായി നടത്തിയ വിവിധ മത്സരങ്ങളിലെ വിജയികൾക്ക് കേന്ദ്ര മന്ത്രി സമ്മാനങ്ങൾ വിതരണം ചെയ്തു. 2021 നവംബറിൽ സ്പെയിനിൽ നടക്കുന്ന സീനിയർ ലോക ബാഡ്മിന്റൺ ചാമ്പ്യൻഷിപ്പിൽ ഇന്ത്യയെ പ്രതിനിധീകരിക്കാൻ തിരഞ്ഞെടുക്കപ്പെട്ട കൊച്ചിൻ പോർട്ട് ട്രസ്റ്റിന്റെ അന്താരാഷ്ട്ര ബാഡ്മിന്റൺ താരത്തെയും കോവിഡ്-19 മുന്നണി പോരാളികളെയും അദ്ദേഹം ആദരിച്ചു.
ശ്രീ സർബാനന്ദ സോനോവാൾ, കൊച്ചിൻ പോർട്ട് ട്രസ്റ്റിന്റെ ഓഹരി ഉടമകളുമായും ആശയവിനിമയം നടത്തി.
നാളെ , കൊച്ചി തുറമുഖത്തിന്റെ പുതിയ റഡാർ സംവിധാനവും വെസൽ ട്രാഫിക് മാനേജ്മെന്റ് സിസ്റ്റവും  ഉദ്ഘാടനം ചെയ്യുന്നതിനായി അദ്ദേഹം കൊച്ചിൻ പോർട്ട് ട്രസ്റ്റ് സന്ദർശിക്കും. 2009-ൽ കൊച്ചി തുറമുഖത്ത് കമ്മീഷൻ ചെയ്ത വി ടി എം എസ് സംവിധാനം, 2 പുതിയ റഡാറുകൾ, 1 എ ഐ എസ് ബേസ് സ്റ്റേഷൻ, 3 വി എഛ് എഫ് റേഡിയോകൾ, അനുബന്ധ സോഫ്റ്റ്വെയർ, ഹാർഡ്വെയർ എന്നിവ ഉൾപ്പെടുന്ന അത്യാധുനിക സംവിധാനത്തോടെ 5.8 കോടി രൂപ ചെലവിലാണ് നവീകരിച്ചത്.
നാളെ, കൊച്ചി തുറമുഖത്തിന്റെ അടിസ്ഥാന സൗകര്യങ്ങളും പുതിയ പദ്ധതികളും അദ്ദേഹം ടഗ് യാത്രയിലൂടെ പരിശോധിക്കും.
(Visitor Counter : 10
വാണിജ്യ വ്യവസായ മന്ത്രാലയം
സൗദി-ഇന്ത്യ ബിസിനസ്സ് മീറ്റ് റിയാദില് നടന്നു
ഇന്ത്യയില് നിന്നുള്ള അടിസ്ഥാന സൗകര്യ, ഭവന നിര്മ്മാണ പ്രതിനിധി സംഘത്തിന്റെ സൗദി അറേബ്യന് പര്യടനത്തോട് അനുബന്ധിച്ച് സൗദി - ഇന്ത്യ ബിസിനസ് മീറ്റ് നടന്നു. സൗദി സംഘത്തെ സൗദി -ഇന്ത്യന് ബിസിനസ്സ് കൗണ്സില് ചെയര്മാന് കമാല് എസ്. അല്മുനജീദും, ഇന്ത്യന് സംഘത്തെ വിദേശകാര്യ മന്ത്രാലത്തിലെ അഡീഷണല് സെക്രട്ടറി ശ്രീ. മനോജ് കെ. ഭാരതിയും നയിച്ചു. ഇന്ത്യന് പ്രതിനിധി സംഘത്തോട് സംസാരിക്കവെ സൗദി അറേബ്യയില് ഒട്ടേറെ സുപ്രധാന മാറ്റങ്ങള് നടന്ന് വരികയാണെന്നും സൗദി അറേബ്യ പ്രഥമ പരിഗണന നല്കുന്ന എട്ട് രാജ്യങ്ങളില് ഒന്നാണ് ഇന്ത്യയെന്നും അവിടത്തെ ഇന്ത്യന് സ്ഥാനപതി ശ്രീ. അഹമ്മദ് ജാവേദ് പറഞ്ഞു. ഇരു രാജ്യങ്ങളും തമ്മിലുള്ള ബന്ധം പരിപോഷിപ്പിക്കുന്നതില് ഇന്ത്യാ ഗവണ്മെന്റ് പ്രതിജ്ഞാബദ്ധമാണെന്ന് വിദേശകാര്യ അഡീഷണല് സെക്രട്ടറി വ്യക്തമാക്കി.
സൗദി അറേബ്യയിലെ വിവിധ കമ്പനികളിലെ സി.ഇ.ഒ. മാരും മുതിര്ന്ന ഉദ്യോഗസ്ഥരും യോഗത്തില് സംബന്ധിച്ചു. ഇന്ത്യന് പ്രതിനിധി സംഘത്തില് അടിസ്ഥാന ഭവന നിര്മ്മാണ കമ്പനികളുടെ പ്രതിനിധികള് അംഗങ്ങളായിരുന്നു. സൗദി അറേബ്യയുടെ നിര്ദ്ദിഷ്ട സ്മാര്ട്ട് സിറ്റി പദ്ധതിയായ നിയോം, എന്റര്റ്റൈമെന്റ് സിറ്റി പദ്ധതികളായ കിദ്ദിയ, റെഡ് സീ മുതലായ മെഗാ പദ്ധതികളില് നിര്മ്മാണ മേഖലയ്ക്ക് വന് സാധ്യതകളാണ് ഉള്ളത്.
ND MRD - 869
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
വേമ്പനാട് കായലിലെ സിഎംഎഫ്ആർഐ കക്ക പുനരുജ്ജീവന പദ്ധതി വൻ വിജയം
(പ്രതിദിനം 10 ടൺ വിളവെടുപ്പ്; കക്ക കുഞ്ഞുങ്ങളെ നിക്ഷേപിച്ചിടങ്ങളിൽ അവയുടെ 7 മടങ്ങിലധികം ഉൽപാദനം
കൊച്ചി: വേമ്പനാട് കായലിലെ കക്കസമ്പത്ത് പുനരുജ്ജീവിപ്പിക്കാനുള്ള കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  ശ്രമം വൻ വിജയം. കായലിൽ കക്കയുടെ ലഭ്യത കുറഞ്ഞ പശ്ചാത്തലത്തിൽ, കുഞ്ഞുങ്ങളെ കായലിൽ നിക്ഷേപിച്ച് നടത്തിയ 'കക്ക പുനുരുജ്ജീവന' പദ്ധതിയിലൂടെ ഉൽപാദനം വർധിച്ചതായി കണ്ടെത്തി.
വിളവെടുപ്പ് തുടങ്ങിയതോടെ, ചുരുങ്ങിയത് 10 ടൺ കക്കയാണ് മത്സ്യത്തൊഴിലാളികൾ പ്രതിദിനം ഈ പ്രദേശങ്ങളിൽ നിന്ന് ശേഖരിക്കുന്നത്. ഏകദേശം 1500 ടൺ കക്ക ഉൽപാദനമാണ് കുഞ്ഞുങ്ങളെ നിക്ഷേപിച്ച ഭാഗങ്ങളിൽ നിന്ന് സിഎംഎഫ്ആർഐ പ്രതീക്ഷിക്കുന്നത്. ഇത്, നിക്ഷേപിച്ച കുഞ്ഞുങ്ങളുടെ ഏഴിലധികം മടങ്ങ് വരും.
ജില്ലാപഞ്ചായത്തിന് കീഴിൽ ഫിഷറീസ് വകുപ്പിന്റെ നേതൃത്വത്തിൽ നടന്ന കക്ക പുനരുജ്ജീവന പദ്ധതിക്ക് ശാസ്ത്ര-സാങ്കേതിക മേൽനോട്ടം വഹിച്ചത് സിഎംഎഫ്ആർഐയാണ്. കായലിൽ തണ്ണീർമുക്കം ബണ്ടിന് വടക്ക് ഭാഗത്ത് കീച്ചേരി, ചക്കത്തുകാട് എന്നീ പ്രദേശങ്ങളിലായി 20 ഹെക്ടറോളം ഭാഗത്ത് 2019ൽ 200 ടൺ കക്ക കുഞ്ഞുങ്ങളെ നിക്ഷേപിച്ചാണ് പദ്ധതിക്ക് തുടക്കമിട്ടത്.
ഏകദേശം രണ്ട് വർഷത്തെ കാലയളവിനുള്ളിൽ ഈ ഭാഗങ്ങളിൽ കക്കയുടെ ഉൽപാദനം വർധിച്ചതായി കണ്ടെത്തി. കായലിന്റെ അടിത്തട്ടിൽ കക്ക ആവാസവ്യവസ്ഥ ശക്തിപ്പെടുത്താനും വികസിപ്പിക്കാനും സാധിച്ചതായി സിഎംഎഫ്ആർഐയിലെ വിദഗ്ധർ പറഞ്ഞു. ഭാവിയിലും ഈ പ്രദേശങ്ങളിൽ കക്കയുടെ ലഭ്യത കൂടാൻ ഇത് സഹായകരമാകും.
കക്കയുടെ ലഭ്യതക്കുറവും മഹാമാരിയും മൂലം ദുരിതത്തിലായ മത്സ്യത്തൊഴിലാളികൾക്ക് വലിയ ആശ്വാസമാണിതെന്ന് സിഎംഎഫ്ആർഐ മൊളസ്കൻ ഫിഷറീസ് വിഭാഗം മേധാവി ഡോ പി ലക്ഷ്മിലത പറഞ്ഞു. തോട് കളഞ്ഞ കക്ക ഇറച്ചി 150 രൂപയ്ക്കാണ് തൊഴിലാളികൾ വിപണിയിലെത്തിക്കുന്നത്.
വേമ്പനാട് കായലിൽ നിന്നുള്ള കക്ക ലഭ്യത മുൻകാലങ്ങളിൽ 75000 ടണ്ണിന് മുകളിലുണ്ടായിരുന്നത് 2019ൽ 42036 ടണ്ണായി കുറഞ്ഞിരുന്നു. എന്നാൽ, ഈ പദ്ധതിയിലൂടെ കക്കയുടെ ഉൽപാദനം ഒരു പരിധിവരെയെങ്കിലും വർധിപ്പിക്കാനായി. ഇതിന് പുറമെ, കക്കവാരലുമായി ബന്ധപ്പെട്ട് ഉപജീവനം നടത്തുന്നവരുടെ വരുമാനം വർധിപ്പിക്കാനും സാധിച്ചെന്ന് ഗവേഷണ പദ്ധതിക്ക് നേതൃത്വം നൽകിയ സിഎംഎഫ്ആർഐ സയന്റിസ്റ്റ് ഡോ ആർ വിദ്യ പറഞ്ഞു. അയ്യായിരത്തോളം പേരാണ് വേമ്പനാട് കായലിൽ നിന്നും കക്കവാരി ഉപജീവനം നടത്തുന്നത്.
പ്രധാനമന്ത്രിയുടെ ഓഫീസ്
പുല്വാമ ആക്രമണത്തിലെ രക്തസാക്ഷികള്ക്ക് പ്രധാനമന്ത്രിയുടെ ആദരാഞ്ജലി
2019-ലെ ഈ ദിനത്തില് പുല്വാമയില് വീരമൃത്യു വരിച്ച എല്ലാവര്ക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികള് അര്പ്പിക്കുകയും നമ്മുടെ രാജ്യത്തിനായുള്ള അവരുടെ മികച്ച സേവനത്തെ അനുസ്മരിക്കുകയും ചെയ്തു.
ഒരു ട്വീറ്റില് പ്രധാനമന്ത്രി പറഞ്ഞു;
'2019-ലെ ഈ ദിനത്തില് പുല്വാമയില് രക്തസാക്ഷിത്വം വരിച്ച എല്ലാവര്ക്കും ഞാന് ആദരാഞ്ജലികള് അര്പ്പിക്കുകയും നമ്മുടെ രാജ്യത്തിനായുള്ള അവരുടെ മികച്ച സേവനം അനുസ്മരിക്കുകയും ചെയ്യുന്നു. അവരുടെ ധീരതയും പരമോന്നത ത്യാഗവും ശക്തവും സമൃദ്ധവുമായ ഒരു രാജ്യത്തിനായി പ്രവര്ത്തിക്കാന് ഓരോ ഇന്ത്യക്കാരനെയും പ്രേരിപ്പിക്കുന്നു.'
(ND
നൈപുണ്യ വികസന, സംരംഭക
മന്ത്രാലയം
വനിതകള്ക്ക് വേണ്ടിയുള്ള നാഷണല് സ്കില് ട്രയിനിംഗ് ഇന്സ്റ്റിറ്റ്യൂട്ടില് സ്പോട്ട് അഡ്മിഷന്
കേന്ദ്ര സര്ക്കാരിന്റെ നൈപുണ്യ വികസന മന്ത്രാലയത്തിനു കീഴില് കഴക്കൂട്ടത്തു പ്രവര്ത്തിക്കുന്ന വനിതകള്ക്ക് വേണ്ടിയുള്ള നാഷണല് സ്കില് ട്രയിനിംഗ് ഇന്സ്റ്റിറ്റ്യൂട്ട് എന്എസ്ടിഐ , റീഡിയണല് വൊക്കേഷണല് ട്രയിനിംഗ് ഇന്സ്റ്റിറ്റ്യൂട്ട്  ല് 2021-22 അധ്യയന വര്ഷത്തേക്കുളള സി.ടി.എസ് ബാച്ചിലെ വിവിധ കോഴ്സുകളുടെ  സ്പോട്ട് അഡ്മിഷന് 2022 ജനുവരി 21 ന് വെള്ളിയാഴ്ച നടത്തും. താല്പര്യമുളള വിദ്യാര്ത്ഥിനികള് ടി.സി യും അസല് രേഖകളും ഫീസും  സഹിതം ഹാജരാകണം. കൂടുതല് വിവരങ്ങള്ക്ക് 0471-2418391
(Visitor Counter : 12
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്തംബർ 14, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 215.67 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 19,25,881 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 45,749 പേർ; ചികിത്സയിലുള്ളത് ആകെ രോഗബാധിതരുടെ 0.1%
കഴിഞ്ഞ 24 മണിക്കൂറിനിടെ 5,675 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,36,092 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 5,108 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.44%; പ്രതിവാര രോഗസ്ഥിരീകരണ നിരക്ക് 1.70%
ആകെ നടത്തിയത് 89.02 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,55,231 പരിശോധനകൾ
ഇലക്ട്രോണിക്സ് & ഐ.ടി മന്ത്രാലയം
ഒരാഴ്ച നീണ്ടുനിൽക്കുന്ന ആസാദി കാ ഡിജിറ്റൽ മഹോത്സവ് ഐടി സഹമന്ത്രി ശ്രീ രാജീവ് ചന്ദ്രശേഖർ ഉദ്ഘാടനം ചെയ്തു
(ഒരാഴ്ച നീണ്ടുനിൽക്കുന്ന ആസാദി കാ ഡിജിറ്റൽ മഹോത്സവ് 2021 നവംബർ 29-ന് ന്യൂഡൽഹിയിലെ ഇന്ത്യാ ഹാബിറ്റാറ്റ് സെന്ററിൽ കേന്ദ്ര ഇലക്ട്രോണിക്സ്, ഐടി സഹമന്ത്രി ശ്രീ. രാജീവ് ചന്ദ്രശേഖർ ഉദ്ഘാടനം ചെയ്തു.
സാങ്കേതികവിദ്യയുടെയും പൗരന്മാരുടെ അഭിലാഷങ്ങളുടെയും തീവ്രത വർദ്ധിച്ചുവരുന്നതായി അദ്ദേഹം പറഞ്ഞു. ഇതിന്റെ അടിസ്ഥാനത്തിൽ എല്ലാവർക്കും കണക്റ്റിവിറ്റി, ഗവൺമെന്റ് സേവനങ്ങളുടെയും ഉൽപ്പന്നങ്ങളുടെയും നൂതന സാങ്കേതിക വിദ്യയിൽ അധിഷ്ഠിതമായ ഡിജിറ്റലൈസേഷൻ, രാജ്യത്തെ ട്രില്യൺ ഡോളർ ഡിജിറ്റൽ സമ്പദ്വ്യവസ്ഥ, ആഗോള നിലവാരമുള്ള നിയമം, നിർമിതബുദ്ധി, 5 ജി അടക്കമുള്ള നൂതന സാങ്കേതികവിദ്യയിൽ നേതൃത്വ സ്ഥാനം, നൈപുണ്യ-പ്രതിഭാ ശേഷി വികസനം എന്നീ ആറ് മേഖലകളിൽ ശ്രദ്ധ കേന്ദ്രീകരിച്ചു പ്രവർത്തനങ്ങൾ നടത്തേണ്ടതുണ്ടെന്ന് ശ്രീ രാജീവ് ചന്ദ്രശേഖർ പറഞ്ഞു.
ഡിജിറ്റൽ ഇന്ത്യയ്ക്ക് കീഴിലുള്ള നേട്ടങ്ങളെക്കുറിച്ചുള്ള 75 വിജയകഥകൾ ചേർന്ന ഒരു സിനിമ, ഇന്ത്യയുടെ നിർമിത ബുദ്ധി യാത്ര വിശദമാക്കുന്ന '75@75 India's AI Journey' എന്നിവയ്ക്ക് ഉദ്ഘാടന സെഷൻ സാക്ഷ്യം വഹിച്ചു. ഉമങ്  സേവനങ്ങൾ അനുബന്ധ സഹായ വിധത്തിൽ ലഭ്യമാക്കുന്നതിനുള്ള നയവും പ്രഖ്യാപിച്ചു. ഉദ്ഘാടന സമ്മേളനത്തിന് മുന്നോടിയായി ഗവൺമെന്റിന്റെയും സ്റ്റാർട്ടപ്പുകളുടെയും സംരംഭങ്ങളെക്കുറിച്ചുള്ള 50 ഓളം സ്റ്റാളുകൾ അടങ്ങുന്ന പ്രദർശന ഹാളുകൾ തുറന്നു.
പ്രധാനമന്ത്രിയുടെ ഓഫീസ്
പണ്ഡിറ്റ് മദൻ മോഹൻ മാളവ്യയ്ക്ക് ജന്മദിനത്തിൽ പ്രധാനമന്ത്രി പ്രണാമമർപ്പിച്ചു
പണ്ഡിറ്റ് മദൻ മോഹൻ മാളവ്യയ്ക്ക് അദ്ദേഹത്തിൻറെ ജന്മദിനത്തിൽ പ്രധാനമന്ത്രി ശ്രീ.നരേന്ദ്ര മോദി പ്രണാമമർപ്പിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് പ്രതിദിന കോവിഡ് കേസുകള് തുടര്ച്ചയായി കുറയുന്നു; കഴിഞ്ഞ 24 മണിക്കൂറില് 16,504 പോസിറ്റീവ് കേസുകള് മാത്രം
(ഇന്ത്യയില് പ്രതിദിന കോവിഡ് കേസുകള് തുടര്ച്ചയായി കുറയുന്നു. കഴിഞ്ഞ 24 മണിക്കൂറില് 16,504 പേര് മാത്രമാണ് പുതുതായി രോഗബാധിതരായത്.
ഇന്ത്യയില് ചികിത്സയിലുള്ള കോവിഡ് രോഗികളുടെ എണ്ണം 2,43,953 ആയി. ഇത് ആകെ രോഗബാധിതരുടെ 2.36 ശതമാനം മാത്രമാണ്. നിലവില് രോഗബാധിതരായവരുടെ ആകെ എണ്ണത്തില് ഇന്നലെ 3267 കേസുകള് കുറഞ്ഞു.
ഇന്ത്യയില് നടന്ന ആകെ കോവിഡ് പരിശോധനകളുടെ എണ്ണം 17.5 കോടി പിന്നിട്ടു.. കഴിഞ്ഞ 24 മണിക്കൂറില് 7,35,978 സാംപിളുകള് പരിശോധിച്ചു. 2299 ലാബുകളാണ് കോവിഡ് പരിശോധനയ്ക്കായി രാജ്യത്തുള്ളത്. കഴിഞ്ഞ 11 ദിവസങ്ങളില് ഒരു കോടി പരിശോധനകള് നടത്തി. കൂടുതല് പരിശോധനകള് പോസിറ്റീവിറ്റി നിരക്ക് വീണ്ടും കുറച്ചു..
ആകെ രോഗമുക്തരുടെ എണ്ണം 99,46,867 ആയി ഉയര്ന്നു. 96.19% ആണ് രോഗമുക്തി നിരക്ക്.
കഴിഞ്ഞ 24 മണിക്കൂറില് രാജ്യത്ത് പുതുതായി 19,557 പേരാണ് രോഗ മുക്തരായത്.
പുതുതായി രോഗമുക്തരായവരുടെ 76.76% വും പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. 4668 പേര് രോഗമുക്തരായ കേരളമാണ് കഴിഞ്ഞ 24 മണിക്കൂറില് രോഗമുക്തി നേടിയവരുടെ എണ്ണത്തില് മുന്നില്. മഹാരാഷ്ട്രയില് 2064 പേരും പശ്ചിമ ബംഗാളില് 1432 പേരും രോഗ മുക്തരായി.
പുതിയ രോഗബാധിതരുടെ 83.90% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് - 4600 പേര്. മഹാരാഷ്ട്രയില് 3282 പേര്ക്കും പശ്ചിമ ബംഗാളില് 896 പേര്ക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 214 പേരാണ് രാജ്യത്ത് കോവിഡ് ബാധിച്ച് മരിച്ചത്. ഇതില് 77.57% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതല് മരണങ്ങള് റിപ്പോര്ട്ട് ചെയ്തത് മഹാരാഷ്ട്രയിലാണ്-35 പേര്. പശ്ചിമബംഗാളില് 26 ഉം കേരളത്തില് 25 പേരും മരിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച പുതിയ വിവരങ്ങള്
കോവിഡ്-19 പ്രതിരോധിക്കുന്നതിനും തടയുന്നതിനും നിയന്ത്രിക്കുന്നതിനുമായി സംസ്ഥാന/കേന്ദ്ര ഭരണപ്രദേശങ്ങളോടൊപ്പം ഇന്ത്യാ ഗവണ്മെന്റ് നിരവധി നടപടികള് സ്വീകരിച്ചു. ഏറ്റവും ഉന്നതതലത്തില് തന്നെ ഇവയെല്ലാം നിരന്തരം അവലോകനം ചെയ്യുകയും നിരീക്ഷിക്കുകയും ചെയ്യുന്നുമുണ്ട്.
യോടൊപ്പം കുടകിനേയും ഈ ലിസ്റ്റില് കൂട്ടിച്ചേര്ത്തിട്ടുണ്ട്. കഴിഞ്ഞ 14 ദിവസമായി പുതിയ ഒരു കേസും റിപ്പോര്ട്ട് ചെയ്യാത്ത 12 സംസ്ഥാനങ്ങളിലായുള്ള 22 പുതിയ ജില്ലകള് താഴെപ്പറയുന്നവയാണ് :
· ബീഹാറിലെ ലാഖിസാരായ്, ഗോപാല് ഗഞ്ച്, ഭഗല്പൂര്
· രാജസ്ഥാനിലെ ദോല്പൂറും ഉഭയ്പൂരും
· ജമ്മു കാശ്മീരിലെ പുല്വാമ.
· മണിപ്പൂരിലെ തോബാള്
· കര്ണ്ണാടകയിലെ ചിത്രദുര്ഗ്ഗ.
· പഞ്ചാബിലെ ഹോഷിയാര്പൂര്
· ഹരിയാനയിലെ രോഹ്തകും ചര്ഖി ദാറി
· അരുണാല്പ്രദേശിലെ ലോഹിത്
· ഒഡീഷയിലെ ഭര്ദാഖ്, പുരി
· അസ്സമിലെ കരിംഗഞ്ച്, ഗോല്ഗത്ത, കാമരുപ് റൂറല്, നാല്ബാരി, സൗത്ത് സല്മാരാ
· പശ്ചിമബംഗാളിലെ ജല്പൈഗുരി, കാലിംഗ്പോംഗ്
· ആന്ധ്രാപ്രദേശിലെ വിശാഖപട്ടണം.
ഇന്നത്തെ സ്ഥിതിയില് കോവിഡ്-19 ലെ മരണനിരക്ക് 3.3% മാണ്. വിവരങ്ങളുടെ കൂടുതല് വിശകലനത്തില്, മരണപ്പെട്ടവരില്
14.4% ആളുകള് 0-45 വയസ് വിഭാഗത്തില്പ്പെട്ടവരാണ്.
10.3% 45 മുതല് 60% വരെ പ്രായമുള്ള വിഭാഗത്തില്പ്പെട്ടവരാണ്.
33.1% 60 മുതല് 75 വരെ പ്രായമുള്ള വിഭാഗത്തില്പ്പെട്ടവര്
42.2% ആളുകള് 75 വയസിന് മുകളിലുള്ളവരാണെന്നുമുള്ള സൂചനയാണ് ലഭിക്കുന്നത്.
75.3% കേസുകളും 60 വയസ് വിഭാഗത്തില്പ്പെട്ടവരാണെന്നാണ് കണക്കുകള് സൂചിപ്പിക്കുന്നത്. 83% മരണവും ഈ രോഗത്തിനോടൊപ്പമുള്ള മറ്റ് അസുഖങ്ങളുമായി ബന്ധപ്പെട്ടവയാണെന്നുമാണ് കാണുന്നത്. മരണകാരണമാകാവുന്ന മറ്റ് രോഗങ്ങളുള്ളവരും മുതീര്ന്നവരുമാണ് കോവിഡ് മൂലം ഏറ്റവും വലിയ അപകടത്തിലെന്നാണ് ഇത് വ്യക്തമാക്കുന്നത് .
ലോകവ്യാപകമായ പരിശോധന രീതിശാസ്ത്രത്തെ അവലോകനം ചെയ്തശേഷം ഐ.സി.എം.ആറിന്റെ ദേശീയ ദൗത്യസംഘം എല്ലാ സംസ്ഥാനങ്ങള്ക്കും മാര്ഗ്ഗരേഖ നല്കിയിട്ടുണ്ട്. വിശദമായ മാര്ഗ്ഗരേഖ താഴെപ്പറയുന്ന ലിങ്കില്- https://www.mohfw.gov.in/pdf/ProtocolRapidAntibodytest.pdf ലഭിക്കും.
അതിന് പുറമെ ഏതെങ്കിലും അതിവേഗ പരിശോധന തുടങ്ങുന്നതിന് മുമ്പ് സംസ്ഥാനങ്ങള് കോവിഡ്-19 പരിശോധനയുമായി ബന്ധപ്പെട്ട ഏത് വിവരവും ഐ.സി.എം.ആറിന്റെ വെബ്സൈറ്റില്  രജിസ്റ്റര് ചെയ്യണം.
രാജ്യത്ത് 14,378 കോവിഡ്-19 രോഗം ഉറപ്പായ കേസുകളാണ് റിപ്പോര്ട്ട് ചെയ്തിട്ടുള്ളത്. 1992 ആളുകള് അതായത് മൊത്തത്തില് 13.82% കേസുകള് രോഗവിമുക്തരാകുകയോ അല്ലെങ്കില് അസുഖം മാറിയതിനെത്തുടര്ന്ന് ആശുപത്രി വിടുകയോ ചെയ്തിട്ടുണ്ട്.
കോവിഡ്-19 സംബന്ധിച്ച് എല്ലാതരം ആധികാരികവും സമകാലികവുമായ സാങ്കേതിക വിഷയങ്ങള്ക്കും മാര്ഗ്ഗനിര്ദ്ദേശങ്ങള്ക്കും ഉപദേശങ്ങള്ക്കും ദയവായി നിരന്തരം https://www.mohfw.gov.in സന്ദര്ശിക്കുക.
കോവിഡ്-19 മായി ബന്ധപ്പെട്ട സാങ്കേതിക സംശയങ്ങള്ക്ക് technicalquery.covid19[at]gov[dot]in ഇതിലും മറ്റ് സംശയങ്ങള്ക്ക്- ncov2019[at]gov[dot]in ഇ-മെയില് ചെയ്യണം.
കോവിഡ്-19 മായി ബന്ധപ്പെട്ട എന്തെങ്കിലും സംശയങ്ങള്ക്ക് ദയവായി ആരോഗ്യ കുടുംബക്ഷേമമന്ത്രാലയത്തിന്റെ ഹെല്പ്പ്ലൈന് നമ്പറായ: 91-11-23978046 ലോ അല്ലെങ്കില് 1075  വിളിക്കുക. സംസ്ഥാനങ്ങള്/കേന്ദ്ര ഭരണപ്രദേശങ്ങളുടെ കോവിഡ്-19 ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf വിലാസത്തില് ലഭിക്കും.
വിദ്യാഭ്യാസ മന്ത്രാലയം
നിപുൻ ഭാരതിന് കേന്ദ്ര വിദ്യാഭ്യാസ മന്ത്രി നാളെ തുടക്കം കുറിക്കും
ന്യൂ ഡൽഹി, ജൂലൈ 4, 2021
വായനയ്ക്കൊപ്പം ഗണിതക്രിയകളിൽ അടിസ്ഥാന പരിജ്ഞാനം ലക്ഷ്യമിട്ടുള്ള ദേശീയ മുന്നേറ്റത്തിനു  കേന്ദ്ര വിദ്യാഭ്യാസ മന്ത്രാലയത്തിന് കീഴിലുള്ള സ്കൂൾ വിദ്യാഭ്യാസ-സാക്ഷരതാ വകുപ്പ് നാളെ അതായത് 2021 ജൂലൈ അഞ്ചിന് തുടക്കം കുറിക്കും.
വിദ്യാഭ്യാസ മന്ത്രി ശ്രീ രമേശ് പൊക്രിയാൽ നിഷാങ്ക് വെർച്ച്വൽ ആയാണ് പരിപാടി രാജ്യത്തിന് സമർപ്പിക്കുക. നിപുൻ ഭാരത്തുമായി ബന്ധപ്പെട്ട ചെറിയ വീഡിയോ, ആന്തം, നടപ്പാക്കലുമായി ബന്ധപ്പെട്ട മാർഗ്ഗനിർദ്ദേശങ്ങൾ എന്നിവയും ചടങ്ങിൽ പ്രകാശനം ചെയ്യും.
രാജ്യത്തെ എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും സ്കൂൾ വിദ്യാഭ്യാസ വകുപ്പിലെ മുതിർന്ന ഉദ്യോഗസ്ഥർ, വകുപ്പുകളിലെ മുതിർന്ന ഉദ്യോഗസ്ഥർ, സ്ഥാപനമേധാവികൾ തുടങ്ങിയവരും പരിപാടിയിൽ പങ്കെടുക്കും.
2020 ജൂലൈ 29 ന് പുറത്തിറക്കിയ ദേശീയ വിദ്യാഭ്യാസ നയം 2020 നടപ്പാക്കുന്നതുമായി ബന്ധപ്പെട്ട് സ്വീകരിക്കുന്ന നടപടികളുടെ പരമ്പരയിലെ പ്രധാന കാൽവെപ്പാണ് നിപുൻ ഭാരത്തിന്റെ തുടക്കം.
എഴുതാനും വായിക്കാനുമുള്ള കഴിവ്, ഗണിതക്രിയകൾ എന്നിവയിൽ സാർവദേശീയമായ പരിജ്ഞാനം ഉറപ്പാക്കുന്നതിന് ആവശ്യമായ സാഹചര്യങ്ങൾ സൃഷ്ടിക്കുക, അതുവഴി മൂന്നാം ക്ലാസ് പഠനം പൂർത്തിയാക്കുന്ന എല്ലാ വിദ്യാർത്ഥിയും എഴുത്ത്, വായന, ഗണിതക്രിയകൾ എന്നിവയിൽ 2026-27 ഓടെ ആവശ്യമായ മികവ് കൈവരിക്കുക എന്നതാണ് നിപുൻ ഭാരത് ദൗത്യത്തിന്റെ ലക്ഷ്യം.
കേന്ദ്ര സ്കൂൾ വിദ്യാഭ്യാസ-സാക്ഷരതാ വിഭാഗം വകുപ്പാണ് നിപുൻ ഭാരത് രാജ്യത്ത് നടപ്പാക്കുക. ദേശീയ-സംസ്ഥാന-ജില്ലാ-ബ്ലോക്ക്-സ്കൂൾ തലങ്ങളിൽ, എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി ഇതുമായി ബന്ധപ്പെട്ട ഒരു അഞ്ചു തല നടപ്പാക്കൽ സംവിധാനം സജ്ജമാക്കും. കേന്ദ്ര സർക്കാരിന്റെ സഹായത്തോടെ നടപ്പാക്കുന്ന സമഗ്ര ശിക്ഷ പദ്ധതിക്ക് കീഴിൽ ആകും ഇത്.
(Visitor Counter : 289
പ്രധാനമന്ത്രിയുടെ ഓഫീസ്
കിഴക്കന് ഗോദാവരിയിലെ ബോട്ടപകടത്തില് പ്രധാനമന്ത്രി അനുശോചിച്ചു
ആന്ധ്രാ പ്രദേശിലെ കിഴക്കന് ഗോദാവരി ജില്ലയില് ബോട്ട് മറിഞ്ഞുണ്ടായ ജീവഹാനിയില് പ്രധാനമന്ത്രി അനുശോചിച്ചു.
'ആന്ധ്രാ പ്രദേശിലെ കിഴക്കന് ഗോദാവരി ജില്ലയിലെ ബോട്ട് ദുരന്തത്തില് അതിയായ മനോവേദനയുണ്ട്. അനാഥരായ കുടുംബങ്ങളെ അനുശോചനം അറിയിക്കുന്നു. കാണാതായവരുടെ സുരക്ഷയ്ക്കായി ഞാന് പ്രാര്ത്ഥിക്കുന്നു', പ്രധാനമന്ത്രി പറഞ്ഞു.
ND MRD –378
(Visitor Counter : 51
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 196.89 കോടിയിലധികം വാക്സിന് ഡോസുകള്
ഉപയോഗിക്കാത്ത 7.10 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,96,89,26,625
ബാക്കിയുള്ളത്
7,10,38,470
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 196.89 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.10 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
അക്ഷയ തൃതീയയിൽ പ്രധാനമന്ത്രിയുടെ ആശംസ
അക്ഷയ തൃതീയയുടെ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
" രാജ്യത്തെ മുഴുവൻ ജനങ്ങൾക്കും അക്ഷയ തൃതീയയുടെ മംഗളാശംസകൾ. ശുഭകാര്യങ്ങളുടെ നേട്ടവുമായി ബന്ധപ്പെട്ട ഈ പുണ്യവേള, കൊറോണ പകർച്ചവ്യാധിയെ കീഴടക്കാനുള്ള നമ്മുടെ ദൃഢനിശ്ചയം സാക്ഷാത്കരിക്കാനുള്ള ശക്തി നമുക്ക് നൽകട്ടെ."
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ഇസ്രായേല് പ്രധാനമന്ത്രി നഫ്താലി ബെന്നറ്റുമായി ഫോണ് സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി ഇസ്രായേല് പ്രധാനമന്ത്രി നഫ്താലി ബെന്നറ്റുമായി ഇന്ന് ടെലിഫോണ് സംഭാഷണം നടത്തി.
ഇക്കൊല്ലമാദ്യം ഇസ്രായേല് പ്രധാനമന്ത്രിയായി ചുമതലയേറ്റെടുത്ത ബെന്നറ്റിനെ പ്രധാനമന്ത്രി ഒരിക്കല്കൂടി അഭിനന്ദനം അറിയിച്ചു.
കഴിഞ്ഞ കുറച്ചുവര്ഷങ്ങളായി ഉഭയകക്ഷി ബന്ധത്തിലുണ്ടായ ശ്രദ്ധേയമായ വളര്ച്ചയില് നേതാക്കള് സംതൃപ്തി പ്രകടിപ്പിച്ചു. കൃഷി, വെള്ളം, പ്രതിരോധം, സുരക്ഷ, സൈബര് സുരക്ഷ തുടങ്ങിയ മേഖലകളില് ഇസ്രായേലുമായുള്ള കരുത്തുറ്റ സഹകരണത്തെ ഇന്ത്യ വളരെയേറെ വിലമതിക്കുന്നുവെന്ന് പ്രധാനമന്ത്രി ഊന്നിപ്പറഞ്ഞു.
ഉന്നത സാങ്കേതിക വിദ്യ, നവീകരണം എന്നിവയുള്പ്പെടെ വിവിധ മേഖലകളില് സഹകരണം കൂടുതല് മെച്ചപ്പെടുത്തുന്നതിനു സാധ്യതകളുണ്ടെന്ന് ഇരുനേതാക്കളും വ്യക്തമാക്കി. ഇക്കാര്യത്തില് സ്വീകരിക്കാന് കഴിയുന്ന ഉറച്ച നടപടികള് അവര് ചര്ച്ച ചെയ്തു. ഇന്ത്യ-ഇസ്രായേല് നയപങ്കാളിത്തത്തിനു കൂടുതല് കരുത്തുപകരുന്നതിനായി രൂപരേഖ തയ്യാറാക്കാന് ഇരുവിദേശ മന്ത്രാലയങ്ങളും ചേര്ന്നു പ്രവര്ത്തിക്കുമെന്നും തീരുമാനിച്ചു.
ഇന്ത്യയും ഇസ്രായേലും നയതന്ത്ര ബന്ധം ആരംഭിച്ചതിന്റെ 30-ാം വാര്ഷികമാണ് അടുത്ത വര്ഷമെന്ന് അനുസ്മരിച്ച് ബെന്നറ്റിനെ ഇന്ത്യ സന്ദര്ശിക്കാന് പ്രധാനമന്ത്രി ക്ഷണിക്കുകയും ചെയ്തു.
വരാനിരിക്കുന്ന റോഷ് ഹഷാനാ ജൂത ആഘോഷത്തിന്റെ പശ്ചാത്തലത്തില് ഇസ്രായേല് പ്രധാനമന്ത്രിക്കും ജനങ്ങള്ക്കും പ്രധാനമന്ത്രി ശ്രീ മോദി ആശംസകള് അറിയിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ കോവിഡ്-19 വാക്സിനേഷൻ കവറേജ് 32 കോടി എന്ന നാഴികക്കല്ല് പിന്നിട്ടു
ന്യൂഡൽഹി, ജൂൺ 27, 2021
രാജ്യത്ത് പുരോഗമിച്ചുകൊണ്ടിരിക്കുന്ന കോവിഡ്-19 വാക്സിനേഷൻ യജ്ഞത്തിന്റെ ഭാഗമായി, രാജ്യം മറ്റൊരു സുപ്രാധാന നേട്ടം കൂടി കൈവരിച്ചു. ഇതുവരെ നൽകിയ ആകെ ഡോസുകളുടെ എണ്ണം 32 കോടി എന്ന നാഴികക്കല്ല് ഇന്നലെ പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക കണക്കനുസരിച്ച് 42,79,210 സെഷനുകളിലൂടെ ആകെ 32,17,60,077 വാക്സിന് ഡോസുകളാണ് നല്കിയത്. കഴിഞ്ഞ 24 മണിക്കൂറിനിടെ 64,25,893 വാക്സിന് ഡോസുകള് നല്കി.
കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചിരുന്നു. രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനിടെ 50,040 പേര്ക്കാണ് പുതുതായി രോഗം സ്ഥിരീകരിച്ചത്. തുടര്ച്ചയായ 20-ആം ദിവസവും പുതിയ രോഗബാധിതരുടെ എണ്ണം ഒരു ലക്ഷത്തില് താഴെയാണ്.
ചികിത്സയില് കഴിയുന്നവരുടെ എണ്ണവും തുടർച്ചയായി കുറഞ്ഞുവരികയാണ്. രാജ്യത്തു നിലവില് ചികിത്സയിലുള്ളത് 5,86,403 പേരാണ്. കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 9,162-ന്റെ കുറവാണ് രേഖപ്പെടുത്തിയത്. രാജ്യത്തെ ആകെ രോഗബാധിതരുടെ 1.94% മാത്രമാണ് നിലവില് ചികിത്സയിലുള്ളത്.
കൂടുതല് പേര് സുഖം പ്രാപിക്കുന്നതിനാല്, തുടര്ച്ചയായ 45-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 57,944 പേരാണ് രോഗമുക്തരായത്. ദിവസേനയുള്ള പുതിയ കേസുകളുമായി താരതമ്യം ചെയ്യുമ്പോൾ കഴിഞ്ഞ 24 മണിക്കൂറിനുള്ളിൽ ഏകദേശം 8000  പേരിൽ കൂടുതലായി രോഗമുക്തി റിപ്പോർട്ട് ചെയ്തു.
രാജ്യത്തിതുവരെ ആകെ 2,92,51,029 പേരാണ് കോവിഡ്-19 മഹാമാരിയില് നിന്നു സുഖം പ്രാപിച്ചത്. കഴിഞ്ഞ 24 മണിക്കൂറിനിടെ 57,944 പേര് രോഗമുക്തരായി. രോഗമുക്തി നിരക്ക് 96.75%, ശതമാനമായി വര്ധിച്ചു.
 പരിശോധനകളാണ് രാജ്യത്ത് ഇതുവരെ നടത്തിയത്.
രാജ്യത്തുടനീളം പരിശോധന വര്ധിപ്പിക്കുമ്പോഴും, പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.91% ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.82% ശതമാനവുമാണ്. തുടര്ച്ചയായ 20 ദിവസമായി ഇത് 5 ശതമാനത്തില് താഴെയാണ്.
മന്ത്രിസഭ
കേന്ദ്ര റെയിൽവേ സഹമന്ത്രി ശ്രീ സുരേഷ് സി. അംഗഡിയുടെ വിയോഗത്തിൽ കേന്ദ്ര മന്ത്രിസഭ അനുശോചിച്ചു
2020 സെപ്റ്റംബർ 23 ന്യൂഡൽഹിയിൽ അന്തരിച്ച കേന്ദ്ര റെയിൽവേ സഹമന്ത്രി ശ്രീ സുരേഷ്.സി. അംഗഡിയുടെ വിയോഗത്തിൽ കേന്ദ്ര മന്ത്രിസഭ അഗാധ ദുഃഖം രേഖപ്പെടുത്തി.
അദ്ദേഹത്തോടുള്ള ആദരസൂചകമായി മന്ത്രിസഭ 2 മിനിറ്റ് മൗനമാചരിച്ചു. അദ്ദേഹത്തിന്റെ വിയോഗത്തിലൂടെ ശ്രഷ്ഠനായ നേതാവ്, വിദ്യാഭ്യാസ പ്രവർത്തകൻ, മികവുറ്റ പാർലമെന്ററിയൻ, ഒപ്പം കഴിവുള്ള ഭരണ കർത്താവിനെയുമാണ് രാജ്യത്തിന് നഷ്ടമായതെന്ന് മന്ത്രിസഭ പാസാക്കിയ അനുശോചന പ്രമേയത്തിൽ പറയുന്നു.
അദ്ദേഹത്തിന്റെ വിയോഗത്തിൽ, സന്തപ്ത കുടുംബാംഗങ്ങൾക്ക് ഗവൺമെന്റിന്റെയും രാജ്യത്തെയും പേരിൽ അനുശോചനം അറിയിക്കുന്നതായി പ്രമേയത്തിൽ കുറിച്ചു.
ഇലക്ട്രോണിക്സ് & ഐ.ടി മന്ത്രാലയം
ഡിജിറ്റൽ പ്ലാറ്റുഫോമുകളിലെ പരാതി പരിഹാര സംവിധാനം നിലവിൽ വന്നു.
സുതാര്യവും സുരക്ഷിതവും വിശ്വസനീയവും ഉത്തരവാദിത്തമുള്ളതുമായ ഇന്റർനെറ്റ് സംവിധാനം യാഥാർഥ്യമാകും : സഹ മന്ത്രി രാജീവ് ചന്ദ്രശേഖർ
ന്യൂഡൽഹി, 28 ഫെബ്രുവരി 23:
എല്ലാ ഡിജിറ്റൽ പ്ലാറ്റുഫോമുകളിലും സുതാര്യവും സുരക്ഷിതവും വിശ്വസനീയവും ഉത്തരവാദിത്തമുള്ളതുമായ ഇന്റർനെറ്റ് സംവിധാനം ഉറപ്പുവരുത്തുന്നതിനുള്ള പരാതി പരിഹാര സംവിധാനം കേന്ദ്ര ഇലക്ട്രോണിക്സ് , ഐ ടി, നൈപുണ്യശേഷി വികസന സംരംഭക വകുപ്പ് സഹമന്ത്രി ശ്രീ രാജീവ് ചന്ദ്രശേഖർ ഉദ്ഘാടനം ചെയ്തു .
അടുത്തിടെ ഭേദഗതി ചെയ്യപ്പെട്ട ഐ ടി നിയമം 2021 - Information Technology  Rules, 2021 - പ്രകാരമാണ് പരാതി പരിഹാര സംവിധാനം യാഥാർഥ്യമാവുന്നത് .
ഇതിനായി വിവിധ മേഖലകളിൽ നിന്നുള്ള വിദഗ്ധരടങ്ങുന്ന മൂന്ന് സമിതികൾ രൂപീകൃതമായിട്ടുണ്ട്.
"സങ്കേതിക വിദ്യ സാമൂഹിക ജീവിതത്തെ എങ്ങനെ ആയാസരഹിതമാക്കുന്നു എന്ന് പ്രധാനമന്ത്രി സൂചിപ്പിച്ചതിനു പിന്നാലെയാണ് ഡിജിറ്റൽ മേഖലയിലും പൗരന്മാർക്ക് സ്വതന്ത്രമായ ഇടപെടലുകൾ യാഥാർഥ്യമാക്കുന്ന പരാതി പരിഹാര സംവിധാനം നിലവിൽ വരുന്നത് ", ശ്രീ രാജീവ് ചന്ദ്രശേഖർ പറഞ്ഞു . തുറന്നതും സുരക്ഷിതവും വിശ്വസനീയവും ഉത്തരവാദിത്തമുള്ളതുമായ ഇന്റർനെറ്റ് ചട്ടക്കൂടിന്റെ ഒരു പ്രധാന ഘടകമാണ് ഈ പരാതി പരിഹാര സംവിധാനമെന്ന് മന്ത്രി സൂചിപ്പിച്ചു. പരാതികൾ പരിഹരിക്കുന്നതിനുള്ള ലളിതമായ ഒരു മാർഗ്ഗമാണിത്.
ഒരു പ്രതികൂലവ്യവസ്ഥ സൃഷ്ട്ടിക്കുകയല്ല, മറിച്ച് ഇന്റർനെറ്റ് ഇടനിലക്കാരുടെ പരാതി പരിഹാര പ്രവർത്തനം ഫലപ്രദമായി പ്രവർത്തിക്കുമെന്ന് ഉറപ്പാക്കുകയാണ് ഇത് വഴി സർക്കാർ ലക്ഷ്യമിടുന്നത്
ഐ ടി വകുപ്പ് സെക്രട്ടറി ശ്രീ അൽകേഷ് കുമാർ ശർമ, അഡീഷണൽ സെക്രട്ടറി ശ്രീ അമിത് അഗർവാൾ, ഗ്രൂപ്പ് കോർഡിനേറ്റർ ശ്രീ രാകേഷ് മഹേശ്വരി തുടങ്ങിയവരും സാമൂഹ്യ മാധ്യമ , നിയമ മേഖലകളിൽ നിന്നുള്ള പ്രതിനിധികളും ചടങ്ങിൽ പങ്കെടുത്തു .
ഇന്റർനെറ്റ് ഇടനിലക്കാരന്റെ പരാതി പരിഹാര ഉദ്യോഗസ്ഥനിൽ നിന്ന് അറിയിപ്പ് ലഭിച്ച തീയതി മുതൽ 30 ദിവസത്തിനുള്ളിൽ പൗരന്മാർക്ക് ഇത് സംബന്ധിച്ച അപ്പീൽ സമർപ്പിക്കാവുന്നതാണ് . അപ്പീൽ ലഭിച്ച് 30 ദിവസത്തിനുള്ളിൽ ഉപയോക്താവിന്റെ അപ്പീൽ കേൾക്കുന്നതിന് ഈ കമ്മിറ്റി പരിശ്രമിക്കും.
ഇതിനായി https://www.gac.gov.in എന്ന ലിങ്കിൽ പ്രവേശിക്കാവുന്നതാണ്.
(Visitor Counter : 97
ഷിപ്പിങ് മന്ത്രാലയം
മർച്ചന്റ് ഷിപ്പിംഗ് ബിൽ - 2020 ന്റെ കരട്, പൊതു ജനാഭിപ്രായം തേടാനായി കേന്ദ്ര തുറമുഖ, ഷിപ്പിംഗ്, ജലഗതാഗത മന്ത്രാലയം പുറത്തിറക്കി
(മർച്ചന്റ് ഷിപ്പിംഗ് ബിൽ - 2020 ന്റെ കരട്, പൊതു ജനാഭിപ്രായം തേടാനായി കേന്ദ്ര തുറമുഖ, ഷിപ്പിംഗ്, ജലഗതാഗത മന്ത്രാലയം പുറത്തിറക്കി. മർച്ചന്റ് ഷിപ്പിംഗ് ആക്റ്റ്-1958, കോസ്റ്റിംഗ് വെസൽസ് ആക്റ്റ്-1838 എന്നിവ റദ്ദാക്കി, പകരമായി പുതിയ നിയമം കൊണ്ടുവരികയാണ് ലക്ഷ്യം.
മറ്റ് വികസിത രാജ്യങ്ങൾ സ്വീകരിച്ച മികച്ച രീതികൾ ഉൾപ്പെടുത്തി, ഇന്ത്യൻ കപ്പൽ വ്യവസായത്തിന്റെ വളർച്ചയെ പ്രോത്സാഹിപ്പിക്കുകയെന്ന പ്രാഥമിക ലക്ഷ്യത്തോടെയാണ് 2020 ലെ മർച്ചന്റ് ഷിപ്പിംഗ് ബിൽ തയ്യാറാക്കിയിരിക്കുന്നത്. കപ്പലുകളുടെ സുരക്ഷ, യാത്രികരുടെയും ജീവനക്കാരുടെയും സുരക്ഷ, സമുദ്ര മലിനീകരണം തടയുക, സമുദ്ര വ്യവഹാരങ്ങളിൽ നഷ്ടപരിഹാരം നൽകൽ, അന്താരാഷ്ട്ര കൺവെൻഷനുകൾ പ്രകാരമുള്ള ഇന്ത്യയുടെ ബാധ്യതകൾ നിറവേറ്റുക എന്നീ കാര്യങ്ങൾ ഉറപ്പാക്കുന്നതിന് മതിയായ വ്യവസ്ഥകൾ നിയമത്തിൽ ഉൾപ്പെടുത്തിയിട്ടുണ്ട്.
ബിൽ നിയമമാകുന്നതോടെ ഇന്ത്യൻ കപ്പലുകൾക്ക് നിലവിൽ ആവശ്യമുള്ള പൊതു വ്യാപാര ലൈസൻസ് വേണ്ടി വരില്ല. സമുദ്ര സംബന്ധിയായ സംഭവങ്ങളിൽ, അടിയന്തര പ്രതികരണവും, നിയന്ത്രണവും ഉറപ്പാക്കാൻ നിർദ്ദിഷ്ട ബിൽ വ്യവസ്ഥ ചെയ്യുന്നു.
മർച്ചന്റ് ഷിപ്പിംഗ് ബിൽ 2020-ന്റെ കരട് ഇനിപ്പറയുന്ന ലിങ്കിൽ ലഭ്യമാണ്: http://shipmin.gov.in/sites/default/files/Draft_MS_Bill_2020.pdf
നിർദ്ദേശങ്ങൾ 24.12.2020 നകം msbill2020[at]gmail[dot]com എന്ന മെയിൽ അഡ്രസ്സിലേക്ക് അയയ്ക്കാവുന്നതാണ്.